## La delegada del Consell es reunix amb l'Associació Contra el Càncer de Castelló

*** Susana Fabregat participarà diumenge que ve en la VIII edició de la Marxa contra el Càncer**

La delegada del Consell a Castelló, Susana Fabregat, ha rebut este matí a la Casa dels Caragols el president de l'Associació Contra el Càncer de Castelló, Carlos Feliu, i el seu gerent, Salomé Esteller, amb motiu de la VIII edició de la marxa contra esta malaltia que discorrerà pels carrers de la ciutat.

En la reunió, Fabregat ha confirmat a Feliu la seua participació en la marxa i la total col·laboració de la Generalitat en esta mena d'iniciatives. A més, li ha mostrat el seu suport per a continuar treballant en la celebració del pròxim any.

En la marxa, que complix la seua octava edició, participaran més de 5.000 persones i els fons recaptats es destinaran íntegrament a pacients amb tractament oncològic, així com a la investigació que permeta avançar en la cura de la malaltia.

Fecha: 01/02/2024